IKTATÓSZÁM: 7/369-23/2023. TÁRGY:Beszerzési eljárás indítása RRF-1.1.2-21-2022-00090 azonosító számú „Családi Bölcsőde hálózat fejlesztése a Pécsi Többcélú Agglomerációs Társulás közigazgatási területén” című projekt nyilvánosság biztosítása és projektmenedzsment feladatok ellátására

Melléklet:1 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. július 11.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: Gusa erna Szociális és gyermekvédelmi ügyintéző

ELŐADÓ:Pfeffer józsef elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Pécsi Többcélú Agglomerációs Társulás 336 706 256 forintot nyert bölcsődei nevelés fejlesztésére az RRF-1.1.2-2021. számú kiírásra beadott pályázaton. A projekt keretében Szalántán és Pécsett indul fejlesztés, férőhelybővítés önkormányzati tulajdonban lévő ingatlanokon. A projekt megvalósításához beszerzési eljárás kiírása szükséges a projektmenedzsment, nyilvánosság biztosítása feladatok ellátására. A Társulási Tanács március 13-i ülésén a tárgyban beszerzési eljárást indított. Az eljárás során egy ajánlattevő nyújtott be érvényes ajánlatot, mely alapján a társulási tanács 24/2023. (IV.25.) sz. határozatával a beszerzést eredményesnek nyilvánította és lezárta. Az eltelt idő alatt a szerződéskötés nem történt meg. Új információk szerint, bár a hazai jogszabályok nem teszik kötelezővé, a projekt megvalósításához és a költségek uniós forrásból való elszámolhatóságához három érvényes ajánlat megléte szükséges.

Fentiek figyelembevételével az eljárást lezáró döntés módosítása és az eljárás ismételt, változatlan tartalommal történő kiírása szükséges, melyhez kérem a tisztelt társulási tanács támogatását.

Az eljárás a társulás közbeszerzési szabályzata alapján kerül lefolytatásra. Az eljárás lebonyolítását a székhely önkormányzat polgármesteri hivatala, mint munkaszervezet végzi. A szabályzat alapján legalább három, a szerződés teljesítésére alkalmasnak ítélt gazdasági szereplőt kell ajánlattételre felkérni.

A becsült költségek a pályázat benyújtásakor végzett piackutatás alapján kerültek meghatározásra. A projektmenedzsment és nyilvánosság biztosítása feladatok ellátására kiírt eljárás esetében a becsült érték nettó 7.955 511 Ft (bruttó 10 103 500 forint).

Javaslom, hogy a projektmenedzsment és nyilvánosság biztosítása feladatok ellátására kiírt beszerzési eljárás során ajánlattételre az alábbi szervezeteket kérje fel a Társulási Tanács.

-ECO-CORTEX Tanácsadó, Szolgáltató Kft. 7621 Pécs, Dohány u. 7.

-Pécsi Városfejlesztési Nonprofit Kft. Pécs, Mária u. 9.

-EU-Active Kft. Szekszárd, Hunyadi. u. 2. II. em. 11.

Az eljárás során a témafelelős munkáját bíráló bizottság segíti.

Javaslom a bírálóbizottság tagjainak díjazás megállapítása nélkül mindkét eljárás esetében az alábbi személyeket kijelölni:

1. Fábián-Szauer Tímeát, a Pénzügyi és Ügyrendi Bizottság tagját,
2. Dr. Mórocz Évát, a Polgármesteri Hivatal Szervezési és Jogi Főosztály Jogi Csoport ágazati jogászát;
3. Dr. Osztásné dr. Varga Pál Viktóriát, a Polgármesteri Hivatal Kulturális és Népjóléti Főosztály főosztályvezetőjét

A beszerzés fedezetét a pályázat - utófinanszírozás keretében - elszámolható költségként biztosítja, azzal, hogy előleg folyósítására lehetőség van.

Mindezek alapján kérem a Tisztelt Társulási Tanácsot, hogy az eljárás megindításával egyidejűleg döntsön az eljárást megindító dokumentáció elfogadásáról, az ajánlattevők személyéről, valamint a bírálóbizottság tagjainak kijelöléséről.

Pécs, 2023. július 7.

**Pfeffer József**

elnök